  Туспуктэм: Константин Вознесенских Наталия Сильвестрова Удмуртиын 2023-тӥ арын«Демография» йӧскалык ӵектос улсын 2 сюрс 780 мерлыко контракт юнматӥзы. Соя асьсэ ужзэс усьтыны коньдон басьтэмъёс пӧлысь 90 процентэз удалтыса ужало. Со сярысь Удмуртилэн тӧроез Александр Бречалов 7-тӥ толсуре меӵак эфирын вераз.  « Нырысетӥ интыын уж утчан – 1 сюрс 300 огкыл, кыкетӥ интыын – ас ужез кутскон, 880 огкыл. Со сярысь ми ас дыраз Россилэн азьмуртэзлы верамы вал. Милям туж бадӟым азинсконъёсмы. Асьсэ ужзэс усьтон понна коньдон басьтэмъёс пӧлысь 90 процентэз али но ужало. Тросэз огшоры гинэ нимаз ужбергатӥсьёс яке самозанятойёс ӧвӧл, рос-прос огазеяськонъёс ни, кытын вань ужан интыос » Александр Бречалов, Удмуртилэн тӧроез Тужгес но трос мерлыко контрактъёс Сьӧлта, Сюмси, Грак, Дэбес, Якшур-Бӧдья но Пичи Пурга ёросъёсын кутӥзы. Вуоно арын мерлыко контрактъя коньдон сётон радлык кӧня ке воштӥськоз. Со понна ӧжытгес ужкагазъёс кулэ луозы, малы ке шуоно та ӧре висъям коньдон уже усто кутӥське, пусйиз тӧро. Тегъёс: Мерлык мерлыкоконтракт АлександрБречалов коньдон Удмуртия  